Diari Oficial de la Generalitat Valenciana


Sumari del DOGV 9389, del 22-07-2022 (2022/6702)

Informació pública de la modificació número 31 de les normes subsidiàries que té per objecte crear i obtindre sòl dotacional, destinat a equipament educatiu cultural.
----------------------------------------------------------------------------------------------------------------------------------------------------------------------

### Dades del document

Número de DOGV
:   9389

Data del DOGV
:   22-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6702


Data del document
:   12-07-2022

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * administració local
    * pla d'urbanisme

Informació pública de la modificació número 31 de les normes subsidiàries que té per objecte crear i obtindre sòl dotacional, destinat a equipament educatiu cultural. [2022/6702]  
La modificació núm. 31 de les normes subsidiàries té per objecte crear i obtindre sòl dotacional, destinat a equipament educatiu cultural. Expedient d'urbanisme 2022/0476 (Gestiona 2022/1380).  
La modificació pretesa reordena l'àmbit de la zona industrial de l'accés sud de la població, defineix un nou vial ja existent en la realitat, però no en el planejament, en modifica la ubicació d'un altre, millora l'accés a la zona, i requalifica una parcel·la d'ús industrial a Sistema d'Equipament Educatiu Cultural, a l'efecte de poder situar el nou centre d'ensenyament secundari i es proposa la creació de dues zones verdes. Aquest àmbit compta amb part de la xarxa viària pendent d'executar. S'adjunta annex de l'àmbit.  
El Ple de l'Ajuntament de Borriol, en sessió celebrada el 30 de juny de 2022, va adoptar l'acord que en la seua part dispositiva diu el següent:  
«Primer. Sotmetre a informació pública durant un termini de 45 dies hàbils, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat l'expedient i documentació de la modificació. Els anuncis indicaran l'adreça electrònica per a la seua consulta.  
Segon. Consultar els organismes afectats amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades.  
  
Tercer. Procedir a la inserció en la pàgina web municipal de la documentació sotmesa a informació pública i posar-la a la disposició del públic tant en la pàgina web municipal com en les dependències d'Urbanisme de l'Ajuntament de Borriol.  
Quart. Suspendre la tramitació i l'atorgament de llicències de parcel·lació de terrenys, edificació, demolició i d'instruments d'intervenció ambiental en l'àmbit de la modificació amb una duració màxima de dos anys en els termes de l'article 68 i 69 del TRLOTUP.  
  
Contra l'apartat quart, acord de suspensió, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels següents recursos:  
  
a) Amb caràcter potestatiu, recurs de reposició davant el mateix òrgan que va dictar l'acte recorregut (llevat que es tracte d'un acte dictat per delegació i en aquest cas correspondrà la resolució a l'òrgan delegant), en el termini d'un mes, a comptar des de l'endemà de la recepció d'aquesta notificació. La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre. Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant el Jutjat Contenciós Administratiu de Castelló de la Plana, en el termini de sis mesos, a comptar des de l'endemà de la desestimació presumpta.  
b) Recurs contenciós administratiu davant el Jutjat Contenciós Administratiu de Castelló de la Plana, dins del termini de dos mesos comptats des de l'endemà de la recepció d'aquesta notificació. En cas d'optar pel recurs potestatiu de reposició no es podrà interposar el recurs contenciós administratiu fins que aquell siga resolt expressament o se n'haja produït la desestimació per silenci administratiu. Tot això sense perjudici de qualsevol altre recurs o acció que estime procedent.»  
  
  
De conformitat amb el que s'estableix en l'article 61 del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP), en relació amb l'article 55 del mateix cos legal, s'obri el període de consultes i informació pública per a la presentació d'al·legacions i observacions durant el termini de 45 dies hàbils, a comptar des de l'endemà de la publicació del present anunci en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de Borriol (plaça de la Font, 17, de 09.00 a 14.00 hores) i en la pàgina web municipal en compliment de l'article 55.2 del TRLOTUP.  
https://borriol.sedelectronica.es/transparency/79451efc-c3f4-4d4a-aa11-7117733a849b/  
  
Borriol, 12 de juliol de 2022.- L'alcalde: Héctor Ramos Portolés.